**OSNUTEK ZAPISNIKA**

**13. seje Sveta šole, ki je potekala 2. 10. 2023, ob 17. uri, v zbornici šole.**

**Prisotni:**

Člani Sveta šole: Tomaž Tomažič, Marija Meh, Zvonimir Lorenci, Maja Mirt Jakše, Tajana Dvoršek, Tanja Medvešek Hočevar, Manuela Bojnec in Lojze Kerin

**Na seji so bili prisotni tudi:** ravnateljica Valentina Gerjevič, pomočnica ravnateljice Urška Horvat, šolska svetovalna služba (Petra Gajski in Andreja Ninkovič)

**Opravičeno odsotni:** Irena Grmšek, Mojca Jug in Davorin Dimič

**Zapisnik:** Marija Meh

**Dnevni red:**

1. Potrditev zapisnika 12. seje Sveta šole
2. Poročilo s seje Sveta staršev
3. Sprejem Poročila o realizaciji LDN OŠ Jurija Dalmatina Krško za šolsko leto 2022/2023
4. Predlog LDN OŠ Jurija Dalmatina Krško za šolsko leto 2023/2024
5. Vzgojno delovanje šole
6. Predlogi, pobude in vprašanja
7. Razno

Predsednica Sveta šole, Marija Meh, je ugotovila sklepčnost Sveta.

Dnevni red je bil soglasno potrjen.

Seja je potekala v dveh delih. Najprej smo člani Sveta šole prisostvovali tudi seji Sveta staršev, saj smo imeli 3., 4. in 5. točko skupno. Takrat smo člani Sveta šole lahko tudi postavljali vprašanja, ki se na te točke nanašajo, v drugem delu seje pa smo potrdili vse potrebne dokumente, kot je bilo predvideno po dnevnem redu.

**Ad. 1**

Predsednica Sveta šole je vsem članom posredovala zapisnik 13. seje po elektronski pošti. V zapisniku je bila napaka, saj je članica Mojca Jug bila napisana med odsotnimi. Napako smo popravili.

**SKLEP 13/36 : Zapisnik 12. seje Sveta šole je bil soglasno sprejet in bo objavljen na šolski spletni strani.**

**Ad. 2**

Člani Sveta šole smo bili prisotni na seji Sveta staršev.

* Potrdili so dnevni red.
* Izvolili so novega predsednika Sveta staršev, to je Tomaž Tomažič in še enega člana za Svet šole, to je Lojze Kerin.
* Ravnateljica je predstavila Poročilo LDN za šolsko leto 2022/23.
* Ravnateljica je predstavila predlog Letnega delovnega načrta za šolsko leto 2023/24.
* Z dvema glasovoma »PROTI« in večino glasov »ZA« so potrdili 9.2.2024 kot prost dan, ki ga bomo nadomestili 9.12.2023.
* Šolska svetovalna služba je predstavila vzgojno delovanje šole.
* Nato so predstavniki oddelkov postavljali vprašanja, na katere je ravnateljica odgovorila oziroma podala obrazložitev. Vprašanja so se nanašala na parkiranje, garderobne omarice varstvo na parkirišču in plavanje.

**Ad. 3**

Ravnateljica je predstavila Poročilo o realizaciji LDN za šolsko leto 2022/22:

* Predstavila je osnovne statistične podatke.
* Razložila rezultate Nacionalnega preverjanja znanja.
* G. Tomažič je izpostavil, da je v poročilu pogrešal del o delovanju Šolskega sklada. Ravnateljica mu je razložila, da bo ta del dodan naknadno, saj je prišlo do menjave kadra v računovodstvu in ni bilo mogoče narediti natančnih obračunov.
* Drugih vprašanj ni bilo.

**SKLEP št. 13/37 Člani Sveta šole so soglasno potrdili Poročilo o letnem delovnem načrtu za šolsko leto 2022/23.**

Ravnateljica, ga. Valentina Gerjevič, je predstavila predlog Letnega delovnega načrta za letošnje šolsko leto. Poleg osnovnih statističnih podatkov o številu oddelkov, učencev, številu malic in kosil, je predstavila tudi kadrovsko strukturo šole, poudarila pomembnost gibanja mladih in izrazila zaskrbljenost nad trenutnim fizičnim stanjem dela učencev. Omenila je tudi vzgojno delovanje šole, ki je prednostna naloga šole letos.

Dotaknila se je tudi šolskega koledarja in predlagala, da se petek, 9.2.2024 nadomesti s soboto, 9.12.2023. Člani Sveta šole so o spremembi glasovali.

**SKLEP št. 13/38 Člani Sveta šole so soglasno sprejeli petek, 9.2.2023, kot pouka prost dan, ki ga bomo nadomestili v soboto, 9.12.2023.**

G. Tomažič je izrazil skrb glede gibalnega razvoja učencev in predlagal, da šola tudi temu v svojem načrtu nameni del aktivnosti. Učitelj športa Zvonimir Lorenci in učiteljica razrednega pouka Marija Meh, sta razložila koliko aktivnosti in možnosti je v ta namen že na šoli in poudarila, da je bistvena tudi družina, saj le preko zdravega življenjskega sloga družine, otrok prejme vzorce, ki ga naravno spodbujajo h gibanju.

**SKLEP št. 13/39 Člani Sveta šole so soglasno sprejeli Letni delovni načrt za šolsko leto 2023/24.**

**Ad 5.**

Letos je prednostna naloga šola vzgojno delovanje. Posodobili bomo Vzgojni načrt in Pravila šolskega reda. V ta namen je bila izvedena anketa za učence, starše in učitelje.

Pedagoginja, Petra Gajski je predstavila rezultate ankete za starše. Na anket je odgovarjala približno polovica staršev. Večina je vzgojno delovanje šole ocenila kot dobro, podali pa so tudi nekaj predlogov za izboljšanje na tem področju. Predstavila je tudi Listovnik, ki je dostopen tudi na spletni strani šole in je namenjen učencem, saj je oblikovan v bolj berljivo različico.

Socialna delavka, Andreja Ninkovič, je razložila rezultate ankete za učence. Ti so v večini odgovarjali, da razumejo zakaj so pravila in zakaj jih potrebujemo, a jih nekatera tudi motijo. Tako so omenjali nova priporočila o oblačenju in uporabo tehnologije.

Povedali sta, da bomo Vzgojni načrt in Pravila šolskega reda še dopolnili, da ima šola vzgojni tim, v katerem so zastopani vsi profili zaposlenih in da bosta ta dva dokumenta ob končni verziji podana v sprejem Svetu šole.

Razložili sta, da se bo tudi letos veliko delalo na preventivnem ukrepanju in bomo letos tako pri učencih krepili različne vrline.

Ad 6.

Ga Manuela Bojnec je izrazila skrb za uporabo mobilnih telefonov pri pouku v izobraževalne namene. Meni, da jih sploh ne bi potrebovali. Učiteljica geografije, Maja Mirt Jakše, je razložila kako in v kakšen namen se uporabljajo in da tudi ni potrebno, da imajo takrat vsi mobilne telefone s seboj, saj šola razpolaga tudi s »tablicami«.

G. Kerin je poudaril, da se mu zdi pomembno, da učence tudi v šolah osveščamo o smiselni rabi sodobne tehnologije v izobraževalne namene. Pohvalil pa je tudi delovanje šole na področju vzgoje.

Ad 7.

Pri točki Razno ni bilo posebnosti.

Seja je bila zaključena ob 20.00 uri.

 Predsednica Sveta šole: Marija Meh